Tolong jelaskan mengenai Pelakon dari Hoore! Hoore! (filem) dalam bahasa melayu

Nurfarah Nazirah sebagai Nurul Aiman

Harun Salim Bachik sebagai Hairil

Sahronizam Noor sebagai Cikgu Murshid

Fauziah Nawi sebagai Nenda Zaimah

Syafiqah Md. Jemey sebagai Mira

Filem Hoore! Hoore! diterbitkan khas bagi memperingati perjuangan seni selepas pemergian 2 dekad (20 tahun) Allahyarham Dato’ Sudirman Haji Arshad.

Menurut Saw Teong Hin, idea untuk mengarahkan filem ini timbul apabila beliau menonton filem High School Musical dan juga Mamma Mia!. Selepas menonton kedua-dua filem itu, Teong Hin memikirkan mengapa Malaysia tidak menghasilkan filem sedemikian. Pengalaman pernah ditolak oleh beberapa penerbit filem tidak menghalang semangat beliau untuk terus melaksanakan hasratnya mengarah sebuah filem berbentuk muzikal. Menyedari risiko besar yang dihadapinya terutama bajet yang tinggi diperlukan untuk membikin sebuah filem muzikal, pengarah yang pernah mengarah filem Puteri Gunung Ledang itu kekal optimis.

— Teong Hin mengulas mengenai filem ketiga arahannya semasa majlis tahlil Allahyarham Sudirman di Restoran Puteri, Sungai Penchala, Kuala Lumpur.

Teong Hin yang berpengalaman mengarahkan muzik video dan iklan komersial berkata Hoore! Hoore! bukanlah sebuah filem yang mengisahkan kehidupan Sudirman tetapi ia mengambil falsafah penghibur ternama itu untuk menjadi dorongan kepada generasi muda. Sebanyak 12 buah lagu Allahyarham Sudirman yang dirakamkan semula dalam filem ini. Kesemua lagu yang diambil bagi melatari filem ini ialah hasil daripada nyanyian Penghibur no.1 Asia ini. Antara lagu yang dipilih ialah; Bercanda Dipasiran Pantai, Basikal Tua, Hidup sederhana, Hoore! Hoore!, Salam Terakhir, Kasih, Milik Siapa Gadis Ini, Merisik Khabar, Ayah dan Ibu, Pelangi Petang, One Thousand Million Smiles, Anak Gembala, Terasing dan Balik Kampung serta lagu baru IDOLA nyanyian Azlan dan Typewriter. Kesemua lagu-lagu ini digubah semula oleh penggubah Audi Mok yang turut menghasilkan sebuah lagu tema bagi filem ini. Penggambaran filem ini dijalankan di Janda Baik, Pahang dan menelan kos sebanyak RM 2.1 juta.